किन्तु आधुनिक भारतीय समाज के दाम्पत्य जीवन में भी परिवर्तन आया है। दाम्पत्य जीवन में स्नेह, विश्वास, समर्पण की भावना कम होती जा रही है। पति-पत्नी एक दूसरे से दूर जा रहे हैं। दाम्पत्य जीवन को विघटित करने वाले कई कारणों में से सन्देह का स्थान प्रमुख है। जब पति-पत्नी के बीच सन्देह आरंभ होता है तब पति-पत्नी एक दूसरे से धीरे धीरे अलग होने लगते हैं। पति-पत्नी के बीच आत्मीयता, सहनशीलता, समझौता आदि सभी को सन्देह रूपी चिनगारी जलाकर भस्म कर देती है। उसके बाद दाम्पत्य जीवन को पति-पत्नी जीते नहीं ढोते हैं। गुप्तजी के अन्तिम अध्याय उपन्यास में शकुंतला पितृ-मातृ विहीन लडकी है। उसके मामा और मामी निसन्तान है। जब वे शकुंतला को पाला-पोसा करके बडी बनाती है तब शकुंतला और मामा के प्रति मामी के मन में सन्देह उत्पन्न होती है। शकुंतला कहती है-*मैं वहाँ से हटकर अपने कमरे की ओर जाने लगी तो पीछे से मामीजी की गरज सुनायी पडी, इतने भोले मत बनो। अब इस छोकरी को ही लेकर तुम रहो, मैं कल अपनी मायके चली जाऊँगी*८।